19. ΒΑΣΙΛΙΚΟΝ ΔΙΑΤΑΓΜΑ της 9/25 Αυγ. 1955 Περί συστάσεως Γραφείων Ευρέσεως Εργασίας εις Αγρίνιον, Άρταν, Κόρινθον, Κοζάνην, Κερατσίνιον Πειραιώς, Ν.Φάληρον, Ναύπλιον, και Δράμαν. Έχοντες υπ’ όψει: Τας διατάξεις της παρ. 2 του άρθρ. 7 του Νόμ. 3252/1955 «περί Διοικήσεως του Οργανισμού Απασχολήσεως και Ασφαλίσεως Ανεργίας κλπ.», ως και την υπ’ αριθ. 430/1955 γνώμην του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Συνιστώμεν Γραφεία Ευρέσεως Εργασίας εις Αγρίνιον, Άρταν, Κόρινθον, Κοζάνην, Κερατσίνιον Πειραιώς, Ν.Φάληρον, Ναύπλιον, και Δράμαν. Η κατά τόπον αρμοδιότης αυτών περιορίζεται εντός της περιφερείας των ως άνω πόλεων. Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Τα όρια της τοπικής αρμοδιότητος του Γ .Ε.Ε. Κορίνθου επεξετάθησαν και εις την περιοχήν της κωμοπόλεως Λουτρακίου δια Β.Δ. της 16/29 Μαρτ. 1958. 